Plišaste igračke že od nekdaj imajo velik pomen za otroke. Na njih se otroci najhitreje in najlažje navežejo, glede na to, da so tako mehke in se jih lahko enostavno stisne k sebi. Predstavljajo občutek varnosti in nemalokrat se otrok naveže tako močno, da brez nje ne želi spati. Mogoče imate tudi sami podobne izkušnje iz lastnega otroštva in morda je takšna igračka z vami tudi danes ali pa ste jo prenesli na svojega otroka.
Tako je plišasta igračka za spanje izrednega pomena. Nihče si je ne želi kje pozabiti, saj se zavedamo, kako oteženo bi bilo uspavanje otroka. In zato je običajno vselej z otrokom. Kakor hitro otrok vstopi v posteljo, bo prva stvar na katero se bo spomnil prav njegova plišasta igračka za spanje. Ne glede na njeno velikost ali obliko, imajo zelo pomembno vlogo v otrokovem življenju, predvsem pri najmlajših.